રણબીર કપૂર સિંગર છે અને તે સિન્ગિંગ ફીલ્ડમાં આગળ વધવા માગે છે. અનુષ્કા શર્મા તેની બેસ્ટ ફ્રેન્ડ છે. બન્નેની પોતપોતાની દુનિયા છે અને બન્ને એ દુનિયાની સાથે રહે છે. કોઈ પણ તે બન્નેને જોઈને એવું જ ધારી લે કે આ બન્ને ન્યુલી મૅરિડ કપલ હશે, પણ એવું પણ નથી. મૅરેજના નામથી જ બન્ને નૌ દો ગ્યારહ થઈ જાય છે. જોકે એક તબક્કો એવો આવે છે કે અનુષ્કા અને રણબીર બન્ને મૅરેજ માટે લગભગ તૈયાર થાય છે અને એ જ દરમ્યાન બન્નેનો ભૂતકાળ તેમની સામે આવીને ઊભો રહી જાય છે. રણબીરનો ભૂતકાળ છે ઐશ્વર્યા રાય બચ્ચન તો અનુષ્કાનો ભૂતકાળ છે ફવાદ ખાન. શાયર ઐશ્વર્યાને દિલોજાનથી ચાહતો રણબીર ક્યારેય તેને ભૂલી નથી શકતો અને અનુષ્કા માટે અલી જ તેની જિંદગી રહી ચૂક્યો છે. રણબીર માટે હવે આંખો સામે બે રસ્તા છે : એકનું નામ સબા છે અને બીજું નામ અનુષ્કા છે. રણબીર કોઈ એક જ રસ્તા પર ચાલી શકે છે, પણ રણબીરને એ મંજૂર નથી.